Εύνηος

Στην ελληνική μυθολογία ο Εύνηος ήταν γιος του Ιάσονα και της Υψιπύλης, η οποία ήταν βασίλισσα της Λήμνου. Γεννήθηκε κατά την εποχή που οι γυναίκες της Λήμνου είχαν σκοτώσει όλους τους άνδρες πάνω στο νησί, οπότε περνώντας οι Αργοναύτες κατά την εκστρατεία τους, απέκτησαν μαζί τους παιδιά. Παρά το ότι ο Εύνηος δεν αναφέρεται ως ήρωας του Τρωικού Πολέμου, διατηρούσε φιλικές σχέσεις με τους συμμετέχοντες σε αυτόν. Τους προμήθευε κρασί, ενώ έδωσε στον Πάτροκλο ένα θαυμάσιο σκαλιστό κρατήρα και πήρε ως αντάλλαγμα δούλο τον Λυκάονα, γιο του Πριάμου, τον οποίο εξαγόρασε και απελευθέρωσε λίγο αργότερα ο Ηετίων. Η μητέρα του Ευνήου, η Υψιπύλη, πουλήθηκε και αυτή ως σκλάβα στον Λυκούργο, βασιλιά της Νεμέας, οπότε ο Εύνηος την αντάλλαξε και την επανέφερε στη Λήμνο.


 * Ο αστεροειδής 7152 Εύνηος (7152 Euneus), που ανακαλύφθηκε το 1973 και ανήκει στην Τρωική Ομάδα, πήρε το όνομά του από τον μυθικό αυτό πρίγκηπα.

Αναφορές

 * Βιβλιοθήκη Απολλοδώρου (I 9, 17).
 * Ομήρου Ιλιάδα (Η 465 κ.ε., Ψ 742 κ.ε.).
 * Κόιντου του Σμυρναίου «Τα μεθ' `Ομηρον» (IV 383).
 * Στατίου Θηβαΐς (VI 343 και 644).
 * Στράβωνος Γεωγραφία (I 2, 38).

Κατηγορία:Πρόσωπα της ελληνικής μυθολογίας‎ Ευνηος

Euneu Euneus Eunée エウネーオス Евней (сын Ясона)